港女Foodie鬧爆香港迪士尼不邀請拍片 心灰做一事網民反嘲好肉酸
不少KOL都會接受商家邀請,出席各品牌的活動或幫其買廣告來賺取收入,在這個競爭激烈的行業中,都有不少KOL向品牌公關「R Job」自薦自己。而近日就有位Foodie因為未能被迪士尼公關邀請參加活動,在社交平台大大聲表示決定做一事,意外被網民留言討論,其後更被轉載至連登討論區。
近日在threads社交平台上,有位foodie發表一則帖文,大呻自己未被迪士尼公關邀請過的辛酸,自己這幾年為興趣在Instagram出迪士尼reels,表示「呢幾年真係盡晒力」,每一條迪士尼影片都超過10萬次觀看、2000次分享,每次迪士尼有新活動新產品推出,自己都會入園,「心想有數據返,迪士尼PR會邀請我參加Event嘅」,但發現迪士尼PR是會邀請IG KOL和Foodie,「只係諗我未夠班,感到心灰意冷,可能佢哋覺得我係唔係都會入去報道吧」。
該Foodie也表示不會再續迪士尼全年證金卡,「亦唔會再為迪士尼做義工」,更叫喜歡自己的粉絲分享轉為觀看其他KOL的介紹,自己亦會將早前買落的迪士尼轉賣,「睇見都冇希望同傷心,再見」。而在threads上亦有不少網民留言討論,大部份網民都不滿該Foodie「R Job」,「一開始又話為興趣,之後又話冇PR搵你所以心灰意冷,咁即係你係為興趣定為Event?」,Foodie也有在其後解釋出event可以進去會場拍攝,但不被邀請的只能留在場外,「只係影到皮毛,所以我都攰啦,同埋冇錢課金買卡,依家失業中」。
她亦在留言澄清表示自己並非「R job」,「R= R job;R job =低下求人比份工作你;低下求人比份工作你=肉酸;肉酸≠有工作;工作=返工;返工=有人工;有人工=有錢。所以:無錢≠ R job,有錢= R job」,自己在面對眾多網民質疑收費出post「引人中伏」,表示自己應該開心,「有hater就有noise,有人真係講嘢,平時啲post幾萬到十幾萬人睇完又點,一個人留言都冇,有時真係幾空虛都唔知係咪真係有人睇過,而家終於有人互動啦,好開心呀」,更自稱是實力惹的禍「有Hater代表你真係紅有影響力。」,但亦被Hater「整喊」。
而這個foodie在Instagram上坐擁9.3萬粉絲,有將近2000則帖文,但其threads帳戶懷疑因為受到眾多網民留言抨擊而關閉,但其後被截圖轉載至連登討論區,更登上熱門,以「怨婦Foodie冇比迪士尼邀請即刻發老脾」為題,有少部份網民留言支持Foodie,「人地喺自己page呻,你地叉隻腳入去狙擊人做乜」,亦有網民繼續質疑該foodie收費出post,「你知唔知我平時就係靠食嘢去治癒我嘅心靈,你日日收錢推介啲伏嘢禍害到人咁,咪關我事囉」、「最憎啲foodie 收錢介紹伏野」。
而大部份連登網民都不撐Foodie 「R Job」,認為迪士尼有權利不邀請該Foodie,「咁佢反省下點解人地做到風生水起,自己就咁霉啦仲喺度怨天怨地」、「金卡咋嘛?日日都去迪士尼先出聲啦」、「呢啲垃圾page嘅存在,真係侮辱咗其他真係鍾意Disney嘅人」、「你唔續大把人續」、「以為唔續就威脅到迪士尼」」、「好肉酸」、「Threads係公開平台,其實你出咩post都有機會spread曬比人睇,所以話自己page呻就唔應該比人評論嘅就轉private啦,你公開得就預左人地會有唔同意見,同埋佢tag得迪士尼好明顯想公審或者想pr比個交代佢姐」。